Sirusho

Η Σιρανούς Χαρουτουνιάν (αρμενικά: Սիրանուշ Հարությունյան, 7 Ιανουαρίου 1987), περισσότερο γνωστή με το καλλιτεχνικό της: Sirusho (αρμενικά: Սիրուշո, ελληνική απόδοση: Σιρούσο), είναι Αρμένισα τραγουδίστρια και τραγουδοποιός, της οποίας η καριέρα είναι ενεργή σχεδόν είκοσι χρόνια. Το ύφος της περισσότερο απαντά στην αρμενική παραδοσιακή μουσική, η οποία, όμως, μπλέκεται με μοντέρνους ήχους. Στα 9 της χρόνια έλαβε το πρώτο της μουσικό βραβείο, με το τραγούδι Lusabats. Έκτοτε ακολούθησαν κι άλλες βραβεύσεις στην καριέρα της.  Το 2000, κυκλοφόρησε τον πρώτο, από τους, έως τώρα, πέντε δίσκους της.

Το 2005, στο πρώτο Εθνικό Φεστιβάλ Μουσικής της Αρμενίας, έλαβε τρία βραβεία: το Μέλλον της Αρμενικής Μουσικής, το Καλύτερος Δίσκος και το Καλύτερη Γυναίκα Ερμηνεύτρια. Το 2008, το BBC, εξ αιτίας της επιτυχίας της, ονόμασε αυτήν «εθνικός θησαυρός της Αρμενίας». Παρόλα αυτά, η διεθνής αναγνωρισιμότητα για αυτήν ξεκίνησε το 2007 και κορυφώθηκε το 2008. Το 2007, ήταν η παρουσιάστρια της Αρμενίας στον Διαγωνισμό Τραγουδιού Eurovision 2007 και στον επόμενο ήταν συμμετέχουσα, με το τραγούδι Qélé, Qélé.Eurovision Song Contest – Armenia  Το κομμάτι αυτό έγινε παγκόσμια επιτυχία, κυρίως, όμως, σε ελληνόφωνες περιοχές.

Το 2012, κυκλοφόρησε το single PreGomesh, το οποίο έτυχε μεγάλης επιτυχίας. Με το τραγούδι αυτό έγινε η πρώτη Αρμένισα τραγουδίστρια που γίνεται δύο φορές υποψήφια στα World Music Awards. Το 2013, το περιοδικό W την συμπεριέλαβε στη λίστα του με τις 6 μη-Αμερικανίδες Είδωλα. Ο Κέβιν ΜακΓκάρι, ο αρθρογράφος της λίστας αυτής, συμπληρώνει για αυτήν: «Πιθανώς, η πόρτα είναι ακόμα ανοιχτή για τη Sirusho, ώστε να συστήσει την αρμενική γλώσσα στη Δύση, η οποία είναι άγνωστη εκεί».

 Βιογραφία 
 1987 - 2004: Πρώιμα χρόνια και ξεκίνημα καριέρας  
Η Σιρανούς Χαρουτουνιάν (κατά κόσμον Sirusho) γεννήθηκε στο Γερεβάν, της ΣΣΔ Αρμενίας, στη Σοβιετική Ένωση, στις 7 Ιανουαρίου του 1987. Είναι κόρη του ηθοποιού και σκηνοθέτη Χράτσια Χαρουτουνιάν και της Σουζάν Μαργκαριάν, η οποία ήταν μία από τις δημοφιλέστερες τραγουδίστριες της Αρμενίας τις δεκαετίες 1980 και 1990. Σε μικρή ακόμα ηλικία, η Sirusho, έλαβε το πρώτο της μουσικό βραβείο, στο Αρμενικό Φεστιβάλ  Μουσικής, με το κομμάτι Lusabats, ένα αρμενικό παραδοσιακό κομμάτι, γραμμένο τις αρχές του 20ου αιώνα από τον Κομιτάς.

Σε ηλικία 7 ετών, η Sirushο, ξεκίνησε να πειραματίζεται με τη σύνθεση και την στιχουργική, τόσο στα αρμενικά όσο και στα αγγλικά. Σε ηλικία 9 ετών, κέρδισε κι άλλον διαγωνισμό νεαρών ταλέντων στην Αρμενία, με δική της σύνθεση, μάλιστα. Σε ηλικία 13 ετών κυκλοφόρησε τον πρώτο δίσκο, ονόματι Sirusho. Το 2004, αποφοίτησε από το σχολείο του Γερεβάν Khachik Dashtents. Παράλληλα, συνέχισε τις σπουδές της στο πιάνο, στο μουσικό σχολείο Sayat-Nova. Αργότερα αποφοίτησε κι από το Πανεπιστήμιο του Γερεβάν με πτυχίο στις διεθνείς σχέσεις.

 2005–2007: Sheram και Hima  
Αν και σε όλη της την έως τότε πορεία είχε ασχοληθεί περισσότερο με την pop και τη soul μουσική, εκείνη την περίοδο αποφάσισε να δουλέψει επάνω σε έναν δίσκο με γνώμονα τη αρμενική παραδοσιακή μουσική του Sheram. Ο δίσκος έμελλε να έχει τον τίτλο του προαναφερθέντος καλλιτέχνη και κυκλοφόρησε το 2005. Το κομμάτι Shorora έλαχε καλές κριτικές. Την ίδια χρονιά, ο δίσκος έλαβε το βραβείο Καλύτερου Δίσκου, στα Αρμενικά Μουσικά Εθνικά Βραβεία. Με την ερμηνεύτρια να βραβεύεται με το βραβείο Καλύτερη Γυναίκα Ερμηνεύτρια της Χρονιάς.

Το 2006, απεβίωσε η ανερχόμενη Αρμένισα τραγουδίστρια Βαρντούχι Βαρντανιάν, η οποία ήταν στενή φίλη της Sirusho, από την παιδική της ηλικία ακόμα. Μετά τον θάνατό της, της αφιέρωσε το τραγούδι Mez Vochinch Chi Bazhani (ελληνική απόδοση: Τίποτα δε θα μας χωρίσει), το οποίο τελικά συμπεριλήφθηκε στον δίσκο Hima, ο οποίος κυκλοφόρησε το 2007. Το 2006, η Sirusho έλαβε άλλο ένα βραβείο Καλύτερης Ερμηνεύτριας στον Ετήσιο Διαγωνισμό Αρμενορωσικής Διασποράς, το οποίο έλαβε μέρος στη Μόσχα. Μετά από μερικές ημέρες κυκλοφόρησε το single Heranum em, το οποίο γρήγορα έγινε hit.

 2008 (Eurovision) - 2009 
230px|thumb|right|H Sirusha, το 2008, ερμηνεύοντας στον Διαγωνισμό της Eurovision.
To 2007 ήταν η παρουσιάστρια της Αρμενίας στον 52ο διαγωνισμό της Eurovision. Την επόμενη χρονιά συμμετείχε στον διαγωνισμό, με το κομμάτι Qele Qele, στο οποίο συμμετείχε τόσο στην παραγωγή όσο και στη σύνθεση. Το κομμάτι πέρασε από την προημιτελική φάση και μπήκε στον τελικό, ο οποίος έγινε στις 24 Μαΐου του 2008, στο Βελιγράδι. Το τραγούδι σημείωσε επιτυχία, τερματίζοντας στην 4η θέση, συγκεντρώνοντας 199 πόντους. Και παραμένει, μέχρι σήμερα, το αρμενικό τραγούδι του διαγωνισμού με τα περισσότερα "12αρια".

Την 1η Απριλίου του 2009, μετά τη μεγάλη επιτυχία που είχε το κομμάτι στο ελληνόφωνο κοινό, η Sirusho, κυκλοφόρησε το τραγούδι Erotas (ή Erotas Ksafnikos), το οποίο γράφτηκε αλλά και, προφανώς, τραγουδήθηκε εξ ολοκλήρου στην ελληνική γλώσσα. Το κομμάτι χαρακτηρίζεται από το χορευτικό του τέμπο και την επιρροή του στην ελληνική λαϊκή μουσική. Τη μουσική την έγραψε ο τραγουδιστής Χάικο και τους στίχους η Ναταλία Γερμανού.

Το τραγούδι ερμηνεύτηκε ζωντανά, επίσης, στον διαγωνισμό Tashir, τον Απρίλιο του 2009. Το Erotas, έγινε μεγάλη επιτυχία στην Αρμενία, φτάνοντας στο νούμερο 1 των αρμενικών charts. Ακολούθως το 2009, συμμετείχε στο τραγούδι ειρήνης Time To Pray, στο οποίο συμμετείχαν κι άλλοι καλλιτέχνες από τη Eurovision του 2008, μεταξύ αυτών οι Μπόαζ Μαούντα και Γέλενα Τομάσεβιτς. Το κομμάτι κυκλοφόρησε τον Μάιο του 2009, και οι στίχοι γράφτηκαν από τον Σιμόν Πέρες, τον πρόεδρο τότε του Ισραήλ. Το τραγούδι σημείωσε μεγάλη επιτυχία σε διάφορες χώρες όπως στη Ρωσία και τη Σερβία.

 2010 - 2012: Havatum em και PreGomesh 
Τον Φεβρουάριο του 2010, η Sirusho ερμήνευσε το τραγούδι Havatum em, το οποίο ήταν υποψήφιο για να αντιπροσωπεύσει ξανά την Αρμενία στον Διαγωνισμό Eurovision του 2010, ωστόσο κάτι τέτοιο δεν έγινε. Το κομμάτι γράφτηκε εξ ολοκλήρου από την ίδια. Η προώθηση του κομματιού συνεχίστηκε στη Μάλτα, όπου γνώρισε επιτυχία.

Το 2010, επίσης, κυκλοφόρησε τον τέταρτο δίσκο, υπό τον τίτλο Havatum Em. Ο δίσκος περιείχε και κάποια παλιότερα τραγούδια όπως το Erotas και το Time to Pray. Εκείνη την περίοδο ρωτήθηκε αν θα πήγαινε ξανά στη Eurovision, κι εκείνη απάντησε πως αν οι fan της ήθελαν κάτι τέτοιο, εκείνη θα πήγαινε ξανά, αντιπροσωπεύοντας την Αρμενία."Sirusho – Erotas Ksafnikos (Tashir Armenian Awards 2009)", ESCToday  Το Erotas έγινε το νούμερο ένα hit στο Armenian Singles Chart.https://en.m.wikinews.org/wiki/Past_Eurovision_contestants_give_advice_to_this_year%27s_performers,_speculate_on_who_will_win Την ίδια χρονιά είχε και μία συνεργασία με τον Ρώσο τραγουδιστή Γκριγκόρι Λεπς. Στις 9 Σεπτεμβρίου του ίδιου έτους, κυκλοφόρησε κι άλλο single, στο iTunes, για τον επερχόμενο δίσκο της, ονόματι I Like It. Στις 11 Νοεμβρίου του 2011, κυκλοφόρησε και video clip, για αυτό το κομμάτι. Στις 3 Δεκεμβρίου του 2011, ήταν guest star στον Παιδικό Διαγωνισμό Eurovision του 2011, στο Γερεβάν. Εκεί, τραγούδησε ένα remix του Qélé, Qélé.

Στις 10 Δεκεμβρίου του 2012, η Sirusho κυκλοφόρησε το νέο της single PreGomesh. Το κομμάτι έχει χορευτικό τέμπο και το έγραψε εξ ολοκλήρου μόνη της. Το παραδοσιακό αρμενικό τραγούδι Lorva Gutanerg, ήταν η πηγή έμπνευσης για το νέο της κομμάτι. Το κομμάτι εγκαινίασε ένα νέο κύμα στην αρμενική μουσική, συνδυάζοντας μοντέρνους ήχους και παραδοσιακούς. Τόσο το video clip όσο και το ίδιο το κομμάτι έγινε πάρα πολύ δημοφιλή τόσο στην Αρμενία όσο και σε άλλες χώρες.

 2013 - έως σήμερα 

Τον Οκτώβριο του 2013, ενισχύοντας την επίδρασή της στο ελληνόφωνο κοινό, κυκλοφόρησε το τραγούδι See, στο οποίο συμμετείχε, ένας από τους πιο δημοφιλείς Έλληνες τραγουδιστές, ο Σάκης Ρουβάς.

Το 2014, ήταν υποψήφια στις κατηγορίες Καλύτερη Τραγουδιστής Αρμενίας, Καλύτερο Αρμενικό Τραγούδι και Καλύτερο Αρμενικό Video Clip, στα World Music Awards. Εν συνεχεία κυκλοφόρησε σε διασκευή το Tariner, ένα πολύ γνωστό αρμενικό τραγούδι. Στις 9 Νοεμβρίου ,της ίδιας χρονιάς πραγματοποίησε την πρώτη της σόλο συναυλία, στο Nokia Theater, του Λος Άντζελες.

Το 2015, κυκλοφόρησε το νέο της τραγούδι Kga Mi Or, το οποίο αφιερώθηκε στα 100 χρόνια από τη Γενοκτονία των Αρμενίων. Το κομμάτι κυκλοφόρησε τόσο στην αρμενική όσο και στην αγγλική γλώσσα.  Για την προώθηση του κομματιού κυκλοφόρησε και video clip. Έως και το τέλος του 2015, η Sirusho, είχε κυκλοφορήσει κι άλλο single, το Mi Togh Indz Menak.

Ακολούθως, το 2016, ερμήνευσε κι ένα νέο κομμάτι, το Mi Togh Indz Menak. Τον Αύγουστο της ίδιας χρονιάς έδωσε συναυλία στο Αμβούργο. Επίσης, τιμήθηκε από τα Daf BAMA Music Awards ως η Καλύτερη Αρμένισα Καλλιτέχνιδα, τραγουδώντας εκεί παράλληλα το χαρακτηριστικό κομμάτι της πλέον Qele Qele. Την ίδια χρονιά κυκλοφορεί ο 5ος της δίσκος Armat, ο οποίος κι αυτός προωθεί τον αρμενικό πολιτισμό.

 Προσωπική ζωή 
Από το 2009 είναι παντρεμένη με τον Λεβόν Κοτσαριάν, γιο του 2ου Προέδρου της Αρμενίας, Ρομπέρτ Κοτσαριάν. Έχουν αποκτήσει τρία παιδιά: τον Ρόμπερτ (γενν. 2014), τον Μάικλ (γενν. 2016) και την Ζαμπέλ (γενν. 2022).

 Δισκογραφία 
 Άλμπουμ 
 Τίτλος Χρονιά κυκλοφορίας 2000  Sirusho 2005  Sheram 2007  Hima 2010  Havatum Em 2016  Armat
280px|thumb|right|Η Sirusho, μαζί με την οικογένεια του προέδρου Ρόμπερτ Κοτσαριάν.
 Singles 
 Year Title 2005  Shorora 2005  Sery Mer 2006   Mayrik  2006  Heranum em  2007   Hima 2007   Arjani e  2007  Chi Bajani  2008  Qélé, Qélé 2009  Erotas 2009  Time to Pray  2010   Havatum Em  2011   I Like It 2012  PreGomesh 2013  See  2014   Antarber Ashkhar  2014   Alphabit  2014   Tariner 2015  Where were you / Kga mi or 2016   Mi Togh Indz Menak 2016   Zartonq 2016    Der Zor

 Βραβεύσεις - διακρίσεις 
 Έτος Βραβείο Κατηγορία Πόλη Αποτέλεσμα 2003 Εθνικά Μουσικά Βραβεία Αρμενίας  Το Μέλλον της Αρμενικής Μουσικής  Γερεβάν  2004 Krunk Awards Καλύτερη Γυναίκα Ερμηνεύτρια Γερεβάν  2005 Voske Qnar Awards Καλύτερο Τραγούδι – "Sery mer" Γερεβάν  2005 Εθνικά Μουσικά Βραβεία Αρμενίας  Καλύτερο Άλμπουμ της Χρονιάς  – "Shorora" Γερεβάν  2005 Εθνικά Μουσικά Βραβεία Αρμενίας  Καλύτερη Καλλιτέχνιδα της Χρονιάς  Γερεβάν  2005 Tashir 2005 Καλύτερη Καλλιτέχνιδα της Χρονιάς  Μόσχα  2006 Tashir 2006 Καλύτερη Καλλιτέχνιδα της Χρονιάς    Μόσχα  2006 Annual MCLUB AMVA Awards Καλύτερο Μουσικό Βίντεο " – "Mayrik" Ηνωμένες Πολιτείες  2007 Αρμενικά Μουσικά Βραβεία (Anush) Καλύτερη Καλλιτέχνιδα της Χρονιάς     Ηνωμένες Πολιτείες  2007 Top 10 Awards Καλύτερο Βίντεο " – "Hima" Γερεβάν   2007 Yes Magazine Awards Πριγκίπισσα της Αρμενικής Μουσικής Γερεβάν   2007 Voske Qnar Awards Καλύτερο Τραγούδι – "Heranum em"  Γερεβάν   2008 Top 10 Awards Καλύτερο Μουσικό Βίντεο" – "Qele Qele" Γερεβάν   2008 Eurovision Βραβείο Eurovision Fan. Βελιγράδι  gylleneskor – winners marcel bezencon awards 2008 2008 Εθνικά Μουσικά Βραβεία Αρμενίας  Καλύτερη Καλλιτέχνιδα της Χρονιάς    Γερεβάν  2009 Tashir 2009 Best International Armenian Singer Μόσχα  2010 Εθνικά Μουσικά Βραβεία Αρμενίας  Καλύτερο Τραγούδι – "Havatum Em" Γερεβάν  2010 Εθνικά Μουσικά Βραβεία Αρμενίας  Καλύτερο σε Πωλήσεις Άλμπουμ  – "Havatum Em" Γερεβάν  2010 Luxury Awards Καλύτερη Τραγουδίστρια & Καλύτερη Media Star   Γερεβάν  2010 Tashir 2010 Ειδικό Βραβείο για τη διάδοση της αρμενικής μουσικής στην Ευρώπη   Μόσχα  2011 Van Music Awards Ειδικό Βραβείο για Τραγούδι Γερεβάν  2012 Αρμενικά Pulse Music Award Καλύτερη Καλλιτέχνιδα      2013 Εθνικά Μουσικά Βραβεία Αρμενίας  Καλύτερη Ερμηνεία  – PreGomesh Γερεβάν  2013 World Armenian Entertainment Awards Βασίλισσα της Αρμενική Ποπ Μουσικής   Ηνωμένες Πολιτείες   2014 World Music Awards Καλύτερη Καλλιτέχνιδα του Κόσμου  Μόντε Κάρλο  2014 World Music Awards Καλύτερο Τραγούδι -  PreGomesh Μόντε Κάρλο  2014 World Music Awards Καλύτερο Μουσικό Βίντεο – "PreGomesh" Μόντε Κάρλο  2015 Αρμενικά Pulse Music Awards Καλύτερο Ντουέτο (με Harout Pamboukjian) Γερεβάν  2016 DAF Bama Music Awards Καλύτερη Αρμένισα Καλλιτέχνις  Αμβούργο   2016  STARS WORLD Entertainment Awards Καλύτερη Γυναίκα Τραγουδίστρια της Δεκαετίας   Γερεβάν  2016 Παναμαερικανικά Βραβεία Ψυχαγωγίας  Κήρυκας των εθνικών αξιών   Λος Άντζελες   2017 Armenian Europe Music Awards Καλύτερη Καλλιτέχνιδα της Χρονιάς     Παρίσι 

 Παραπομπές 

 Εξωτερικοί σύνδεσμοι 

Official Facebook
Official Twitter
Official Instagram
Official YouTube
Official SoundCloud
iTunes Store
Tidal

Κατηγορία:Αρμένισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Διαγωνισμός Τραγουδιού Eurovision 2008
Κατηγορία:Συμμετέχοντες στη Eurovision